ཕྱི་ཚེས་༡༢ཉིན་མང་ཚོགས་ཀྱིས་གནས་ཚུལ་དེ་ཧ་གོ་བ་དང་།ལོ་ཕྱུག་ཁུལ་དུ་མི་མང་བརྒྱ་ཕྲག་ལྷག་འཛོམས་ནས་ང་ཚོའི་སྡེ་དཔོན་ཉེས་མེད་ཐོག་བཙན་ཁྲིད་བྱས་པ་གློད་གྲོལ་གཏོང་དགོས་ཞེས་སྐད་འབོད་བྱས་པ་ན།སེར་ཤུལ་རྫོང་ཐོག་ནས་དམག་ཕབ་སྟེ།མང་ཚོགས་གསེང་ལ་དུག་རྫས་གཏོང་པ་དང་།གང་སར་མེ་མདའ་བརྒྱབ་ནས་དབང་གྲགས་གི་བུ་ལ་མདེའུ་གཉིས་དང་།དབང་དྲག་གི་སྤུན་མཆེད་བཟང་པོ་ལའང་མདེའུ་གཉིས་བརྒྱབ་འདུག་བས་མཚོན།བོད་མི་བཅུ་ཡན་མན་ཙམ་ཤི་གསོན་ཅི་འགྱུར་མི་ཤེས་པའི་རྨས་སྐྱོན་རྫབ་ཆེན་བཟོས་ཡོད་འདུགསླར་ཡང་ཁ་སང་ཚེས་༡༢དགོང་མོ་གནས་ཚུལ་འབྱོར་བ་ལྟར་ན་མཚན་གུང་བོད་མི་མང་པོ་ཞིག་འཛིན་བཟུང་བྱས་ཡོད་པ་དང་།མཚན་མོ་སྨག་ནང་དུ་དམག་མིའི་རླངས་འཁོར་མང་པོ་ཞིག་འབྱོར་ཡོད་འདུགདེ་རིང་ཕྱི་ཚེས་༡༣ཉིན་ཤུག་པ་སྡེ་པ་ཡོངས་དམག་མིས་སྐོར་ཟིན་པ་དང་།ཕོ་སར་ཕལ་མོ་ཆེ་རི་འགོར་སོགས་སུ་བྲོས་ཟིན་ཡོད་འདུག་ལ།ཤུལ་ལུས་ནང་མི་དང་བུད་མེད་ཚོར་བཅར་རྡུང་ཐོགའདྲི་བརྩད་ཚ་ནན་བྱེད་ཀྱིན་ཡོད་པ་སོགས་ཀྱི་ཛ་དྲག་གནས་ཚུལ་འབྱོར་བཞིན་འདུག